પાકિસ્તાનના પોલીસ સૂત્રોના જણાવ્યા અનુસાર મહંમદ નબી તેમના ભાઈ સાથે પેશાવર આવ્યા હતા. ત્યારે ગત શુક્રવારે પેશાવરમાં તેઓ પગપાળા જઈ રહ્યા હતા ત્યારે એક કાળા કલરના કાચવાળી કારમાં આવેલા કેટલાક અજાણ્યા શખસોએ તેમનું અપહરણ કરી લીધું હતું. આ ઘટના બાદ મહંમદ નબીના ભાઈએ પોલીસમાં તેમના ભાઈનું અપહરણ થયાની જાણકારી આપી હતી. પરંતુ મહંમદ નબીના ભાઈએ તેમના ભાઈ અફઘાનિસ્તાનમાં ઉપ રાજ્યપાલ છે તેવી માહિતી આપી ન હતી. તેમની પાસે પાસપોર્ટ ન હતો. આ ઘટના બાદ કુનાર પ્રાંતના ગવર્નરના પ્રવકતા અબ્દુલ ગનીએ પણ આ વાતને સમર્થન આપ્યું છે.